న్యూఢిల్లీ: దేశ ఆర్థిక పరిస్థితి 2014 నుంచి దారుణ స్థితిలోకి వెళ్లిందని కాంగ్రెస్ సీనియర్ నేత, కేంద్ర ఆర్థిక శాఖ మాజీ మంత్రి పి.చిదంబరం అన్నారు. పెద్ద నోట్ల రద్దు నిర్ణయం, వస్తు సేవల పన్ను (జీఎస్టీ) అమలు ఆర్థిక వ్యవస్థని దెబ్బతీశాయని, దీంతో 2014 తర్వాత ఆర్థిక పరిస్థితి దిగజారిందని అన్నారు. ప్రభుత్వం చెబుతున్నట్టే ఆర్థిక పరిస్థితి బలంగా ఉంటే రూ.6 లక్షల కోట్లతో భారత్ మాల ప్రోగ్రాం, ప్రభుత్వ రంగ  బ్యాంకులకు రూ.2.111 లక్షల కోట్ల బ్యాంకింగ్ రీక్యాపిటలైజేషన్ ప్లాన్ ఎందుకు ప్రకటిస్తారని ప్రశ్నించారు.'భారత ఆర్థిక వృద్ధి 2004-2009 మధ్య 8.5 శాతం ఉంది. ఇంతవరకూ అత్యధిక వృద్ధిరేటు ఇదే. అయితే 2014 నుంచి దారుణమైన ఆర్థిక మందగమనంలో పడిపోయాం' అని చిదంబరం అన్నారు. స్థూలంగా ఆర్థిక వ్యవస్థ బలంగా ఉందని ఆర్థిక మంత్రి (జైట్లీ) చెబుతున్నారని, అదే నిజమనుకుంటే భారత్ మాల ప్రోగ్రాంకు రూ.6 లక్క్షలు ఎందుకు ప్రకటించారు? బ్యాంకు రీక్యాపిటలైజేషన్ ఎందుకు? అని ఆయన సూటిగా ప్రశ్నించారు. మోదీ సారథ్యంలోని బీజేపీ సర్కార్పై తన దాడి కొనసాగిస్తూ,  పెద్ద నోట్ల రద్దు వల్లే ఆర్థిక పరిస్థితి దిగజారిందని, నల్లధనం, తెల్లధనం అనేది ఉండదని, నోట్ల రంగు నలుపుకాదని అన్నారు. నోట్ల రద్దు లక్ష్యాలేవీ నెరవేరలేదని, నల్లధనాన్ని పట్టుకోలేకపోయారని విమర్శించారు. చిన్న, మధ్యతరహా వ్యాపారాలు కుప్పకూలాయని, దాంతో కొత్త ఉద్యోగాల కల్పన జరగలేదన్నారు. పెద్ద వ్యాపారాలు ఎక్కువ ఉద్యోగాలు కల్పించలేవనీ, చిన్న, మధ్యతరహా వ్యాపారాల వల్లే ఎక్కువ ఉద్యోగాల కల్పన జరుగుతుందని అన్నారు.జీఎస్టీకి వేరే పేరు పెట్టుకోండి...నోట్ల రద్దుతో ఇబ్బందుల పాలైన ఆర్థిక వ్యవస్థ కోలుకోకుండానే దేశంలో 'గ్రేట్ జీఎస్టీ'ని రుద్దారని, ఈ జీఎస్టీకీ బహుళ రేట్ల శ్లాబులు పెట్టారని అన్నారు. నిజానికి ఇది జీఎస్టీ కానేకాదని, దయవుంచి మరో పేరుతో పిలుచుకోండని చిదంబరం సూచించారు. సరైన చర్యలు తీసుకుని ఉంటే వృద్ధి రేటు 5.7 శాతానికి దిగజారిపోయేది కాదన్నారు. ప్రజలే దీనిపై ఓ నిర్ణయం తీసుకుంటారని, భవిష్యత్ ప్రభుత్వం సరైన చర్యలు తీసుకోగలుగుతుందని తాను బలంగా నమ్ముతున్నాయని అన్నారు. జీఎస్టీని 'గబ్బర్ సింగ్ టాక్స్' అనడాన్ని కూడా ఆయన సమర్ధించారు. ఎలాంటి పరిస్థితుల్లోనూ శ్లాబ్ రేటు 18 శాతం దాటకూడదని, జీఎస్టీ 'చెడు ఆలోచన'గా ప్రజలు గ్రహిస్తున్నారని, నిజానికి జీఎస్టీ చెడ్డ ఐడియా కాదని, తీసుకొచ్చిన జీఎస్టీ చట్టం సరైంది కాదని చిదంబరం అన్నారు.
newdhilly: desha aardhika paristhiti 2014 nunchi daaruna sthitiloki vellindani congress seanier netha, kendra aardhika saakha maji mantri pi.chidambaram annaru. pedda notla raddu nirnayam, vastu sevala pannu (gst) amalu aardhika vyavasthani debbateesaayani, deentho 2014 tarvaata aardhika paristhiti digajaarindani annaru. prabhutvam chebutunnatte aardhika paristhiti balangaa unte roo.6 lakshala kotlatho bharat maala program, prabhutva ranga  byaankulaku roo.2.111 lakshala kotla banking recapitylaisation plan enduku prakatistaarani prasninchaaru.'bhaarata aardhika vruddhi 2004-2009 madhya 8.5 saatam undi. intavarakuu atyadhika vruddhiretu ide. ayithe 2014 nunchi daarunamaina aardhika mandagamanamlo padipoyam' ani chidambaram annaru. sthoolamgaa aardhika vyavastha balangaa undani aardhika mantri (jaitley) chebutunnarani, adhe nijamanukunte bharat maala prograanku roo.6 lakkshalu enduku prakatinchaaru? byaanku recapitylaisation enduku? ani aayana suutigaa prasninchaaru. modii saarathyamlooni bgfa sarkarpai tana daadi konasaagistuu,  pedda notla raddu valle aardhika paristhiti digajaarindani, nalladhanam, telladhanam anedi undadani, notla rangu nalupukaadani annaru. notla raddu lakshyalevee neraveraledani, nalladhanaanni pattukolekapoyarani vimarsinchaaru. chinna, madhyataraha vyaapaaraalu kuppakuulaayani, daamto kotta udyogaala kalpana jaragaledannaru. pedda vyaapaaraalu ekkuva udyogaalu kalpinchalevanii, chinna, madhyataraha vyaparala valle ekkuva udyogaala kalpana jarugutundani annaru.jstk vere paeru pettukondi...notla raddutho ibbandula paalaina aardhika vyavastha kolukokundane desamlo 'grate gst'ni ruddaarani, ee gstk bahula retla slaabulu pettaarani annaru. nijaaniki idhi gst kaanekaadani, dayavunchi maro paerutho piluchukondani chidambaram suuchimchaaru. saraina charyalu teesukuni unte vruddhi retu 5.7 saataaniki digajaaripoyedi kaadannaaru. prajale deenipai oo nirnayam teesukuntaarani, bhavishyat prabhutvam saraina charyalu teesukogalugutundani taanu balangaa nammutunnayani annaru. gstne 'gabbar sing tax' anadaanni kuudaa aayana samardhinchaaru. elanti paristhitulloonuu shlab retu 18 saatam daatakuudadani, gst 'chedu aalochana'gaa prajalu grahistunnarani, nijaaniki gst chedda idia kaadani, teesukochina gst chattam saraindi kaadani chidambaram annaru.